CELEX: C2005/182/08
Language: hu
Date: 2005-07-23 00:00:00
Title: A Bíróság ítélete (második tanács) 2005. május 12. a C-112/03. sz. (a cour d'appel de Grenoble előzetes döntéshozatal iránti kérelme) Société financière et industrielle du Peloux kontra Axa Belgium és társai ügyben (Brüsszeli Egyezmény – Joghatóság biztosítási szerződés esetén – Joghatóságról való megállapodás ugyanazon részes államban székhellyel rendelkező biztosító és szerződő fél között – Joghatósági záradék érvényesíthetősége az azt jóvá nem hagyó biztosított kedvezményezettel szemben – Más részes államban székhellyel rendelkező biztosított)

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/4
            
         
      A BÍRÓSÁG ÍTÉLETE
   
   (második tanács)
   2005. május 12.
   a C-112/03. sz. (a cour d'appel de Grenoble előzetes döntéshozatal iránti kérelme) Société financière et industrielle du Peloux kontra Axa Belgium és társai ügyben (1)
   
   (Brüsszeli Egyezmény - Joghatóság biztosítási szerződés esetén - Joghatóságról való megállapodás ugyanazon részes államban székhellyel rendelkező biztosító és szerződő fél között - Joghatósági záradék érvényesíthetősége az azt jóvá nem hagyó biztosított kedvezményezettel szemben - Más részes államban székhellyel rendelkező biztosított)
   (2005/C 182/08)
   Az eljárás nyelve: francia
   A C-112/03. sz. ügyben a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a cour d'appel de Grenoble (Franciaország) a Bírósághoz 2003. március 13-án érkezett 2003. február 20-án határozatával az előtte a Société financière et industrielle du Peloux és az Axa Belgium e.a., a Gerling Konzern Belgique SA, az Établissements Bernard Laiterie du Chatelard, a Calland Réalisations SARL, Joseph Calland, Maurice Picard, az Abeille Assurances Cie, a Mutuelles du Mans SA, a SMABTP, az Axa Corporate Solutions Assurance SA, a Zurich International France SA között folyamatban lévő eljárásban terjesztett elő, a Bíróság (második tanács), tagjai: C. W. A. Timmermans, a tanács elnöke, R. Silva de Lapuerta, J. Makarczyk, P. Kūris és J. Klučka (előadó) bírák, főtanácsnok: A. Tizzano, hivatalvezető: K. Sztranc tanácsos, 2005. május 12-én meghozta ítéletét, amelynek rendelkező része a következő:
   A Dánia, Írország, valamint Nagy-Britannia és Észak-Írország Egyesült Királysága csatlakozásáról szóló, 1978. október 9-i egyezménnyel, a Görög Köztársaság csatlakozásáról szóló, 1982. október 25-i egyezménnyel, valamint a Spanyol Királyság és a Portugál Köztársaság csatlakozásáról szóló, 1989. május 26-i egyezménnyel módosított, a polgári és kereskedelmi ügyekben irányadó bírósági joghatóságról és a bírósági határozatok végrehajtásáról szóló, 1968. szeptember 27-i egyezmény 12. cikke 3. pontjának megfelelően kikötött joghatósági záradék nem érvényesíthető e szerződésnek e záradékot kifejezetten jóvá nem hagyó, a szerződő félétől és a biztosítóétól különböző tagállamban székhellyel rendelkező kedvezményezettjével szemben.
   
      (1)  HL C 112., 2003.5.10.